NaiveNeuron/SloPal huggingface dataset:
Jurinová, Erika, poslankyňa NR SR (2017-04-07):
Ďakujem pekne. No ja síce nedokážem obhájiť pána Kollára, ale teda zostala som šokovaná z toho, čo ste nám tu povedali. Všelijaké náznaky sme mali, ale teda to predčilo možnože všetky očakávania, a v tejto chvíli by nám asi malo byť úplne jedno... No ja neviem... (Povedané so smiechom a s rozpakmi.) Proste mali by sme sa asi zamerať naozaj na to, že či je zariadenie pod takýmto garantom naozaj schopné fungovať normálnym spôsobom. A obávam sa, že tá moja hypotetická otázka, že či pán berie lieky a či to môže ovplyvniť činnosť, tak obávam sa, že veľmi. (Reakcia z pléna.)
M. Hort, podpredseda NR SR: (2008-05-14):
A dávam teraz slovo spravodajkyni, ktorú určil navrhnutý gestorský výbor, výbor pre pôdohospodárstvo, životné prostredie a ochranu prírody, pani poslankyni Magde Košútovej, aby predniesla úvodnú spravodajskú informáciu. Nech sa páči, pani poslankyňa.
Mezenská, Helena, poslankyňa NR SR (2013-12-03):
Hops, ale vyrušilo ma v tom vašom prejave, jeden moment a ten považujem za kľúčový a strategický, ktorým by sme sa mali aj v rozpočte zaoberať, a to je to zistenie, že na to, aby sme mohli využívať a čerpať eurofondy, boli krátené výdavky rozpočtu o 400 miliónov. A ja si tiež dobre pamätám, ako zdôrazňoval premiér nevyhnutnosť využívania eurofondov. Pretože práve tie tvoria jediný zdroj, z ktorého môžme podporiť rôzne rozvojové impulzy, či už sociálneho alebo ekonomického významu. A keď si to dám do súvisu s tým, čím bol argumentovaný predaj núdzových zásob ropy, tak tam nachádzam rovnakú sumu 400 mil. eur, ktoré bude štát inkasovať za tieto núdzové zásoby ropy. Takže, pán poslanec Zajac, ja nevidím problém, aby sme sa takto odstrihli úsporou týchto štátnych výdavkov od toho, čo môže predstavovať zdroj a podporu rôznych rozvojových impulzov. Pretože pri predaji núdzových zásob ropy sa 400 mil. malo použiť práve na rôzne rozvojové impulzy. Takto boli účelovo viazané tieto prostriedky. Takže jednoznačne chcem túto vašu argumentáciu podporiť a vytvoriť priestor, dať priamy návrh a výzvu na to, aby sa na tejto strane výdavky nešetrili. Ďakujem.
Hraško, Igor, poslanec NR SR (2015-04-15):
Ďakujem za slovo. Igor, ty si presne veci pomenoval pravým menom. Urobil si to v tomto svojom prejave. Ak si niekoho nazval ovcami, ak si niekoho nazval klamárom a, čuduj sa svete, trafené husi gágajú. Ja by som sa však vrátil k niektorým podstatným častiam a hlavne k tej, kde si hovoril, že Fico sa vyjadril, že čo on má s Váhostavom, čo s tým má vláda. A zrazu už ide niečo riešiť. Čo sa zmenilo za tých pár dní či týždňov, že zrazu s tým má niečo Fico a jeho vláda? No má to s tým toľko, že má to s tým nevôľa občanov. Toho sa Fico bojí ako čert kríža. Fico sa bojí ľudí, ktorým nie je ľahostajný osud Slovenska a dokážu sa aktivizovať a ozvať proti neprávostiam. Ja by som len parafrázoval spomínanú kultúru klamstva. Fico uviedol, vtedajšia vláda si myslela, že diaľnice sa dajú postaviť zadarmo. No nič zadarmo sa nedá postaviť. A ja sa pýtam, čo sú potom vlaky zadarmo. Zadarmo sa predsa nedá cestovať. Toto nie je kultúra klamstva? Nič nie je zadarmo, ani diaľnice, ani vlaky. Takže ak tu niekto ide rozprávať o kultúre klamstva, nech sa pozrie najskôr ráno do svojho vlastného zrkadla.
Gyimesi, György, poslanec NR SR (2023-05-10):
Jožko, ja sa považujem za normálneho poľovníka a považujem sa aj za čestného človeka. Nevlastním žiaden revír, nikdy som ho nevlastnil, nikdy som si nekupoval odstrel v žiadnom revíri ani nič podobné som nekonal a napriek tomu tvrdím to, že búrať organizované poľovníctvo a vytvárať chaos ešte aj v poľovníctve nie je správne. So všetkým, čo si povedal, súhlasím. Je treba pomôcť poľnohospodárom so škodami spôsobených zverou. Áno, celkom určite. Je potrebné, aby poľovníci, ktorí nepoľujú z akýchkoľvek príčin, lebo neverím, že 30-tisíc poľovníkov nepoľuje len preto, lebo ich nikde nepustia, to zase, buďme si úprimní navzájom, nech poľujú, nech majú možnosť poľovať, keď majú poľovné lístky, psychotesty a všetky potrebné veci okolo toho. Avšak, avšak, keď je jedna strešná organizácia, ktorá možno nefunguje dobre, tak jej, poďme zlepšiť jej fungovanie, ale nebúrajme to. Prečo to robíme? Prečo degradujeme niečo, čo tu funguje, čo má výsledky, na niečo, z čoho bude zase len chaos? Mňa napadla takáto jedna otázka, na ktorú som zatiaľ ešte v rozprave nepočul odpoveď. Slovenská poľovnícka komora má zoznam poľovníkov, ktorí sú poľovníkmi. Neexistuje nič, žiaden právny predpis, ktorý tejto poľovníckej komore alebo túto poľovnícku komoru núti ten zoznam vydať. Ako bude viesť register poľovníkov Okresný úrad v Leviciach alebo, ja neviem, v Michalovciach, keď nemá tie zoznamy? Nerobme hlúposti, robme to, čomu sa venovať treba, a to sú škody spôsobené zverou... (Prerušenie vystúpenia časomerom.)
P. Hrušovský, predseda NR SR: (2004-06-17):
Otváram rozpravu k vládnemu návrhu zákona, ktorým sa mení a dopĺňa č. 607/2003, č. 608/2003 Z. z. a č. 50/1976 Zb. Pýtam sa pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Vyhlasujem rozpravu za skončenú. Ďakujem pánovi ministrovi, páni poslankyni Sárközy. A poprosím teraz ďalšieho povereného vládou ministra práce, sociálnych vecí a rodiny Kaníka, aby uviedol vládny návrh zákona, ktorým sa dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a o zmene a doplnení zákona č. 2/1991 Zb. o kolektívnom vyjednávaní v znení neskorších predpisov (tlač 723). Pán minister, máte slovo.
Žitňanská, Lucia, ministerka spravodlivosti SR (2012-02-29):
Transpozíciou právnej úpravy sa prispieva aj k rozvoju diverzifikácie európskej dodávateľskej základne v oblasti obrany, najmä presadzovaním účasti malých a stredných podnikov a netradičných dodávateľov v európskej technologickej a priemyselnej základni obrany posilňovaním priemyselnej spolupráce a podporovaním hospodárnych a pohotových dodávateľov na nižšej úrovni. Transpozičná lehota na prebratie smernice do národnej legislatívy uplynula 21. augusta 2011. Vážený pán predseda, vážené dámy a páni, poprosím o prerokovanie tohto návrhu v prvom čítaní.
T. Rosová, poslankyňa: (2008-04-02):
Áno, neučila som v škole, ale my nerobíme predsa túto reformu pre učiteľov, len pre učiteľov. Robíme ju predovšetkým pre budúcnosť Slovenska, pre žiakov, pre rodičov. Moje tri deti chodili do najrôznejších škôl a myslím, že z tohto pohľadu mám osobných skúseností viac ako dosť. Aj vynikajúcich. Naozaj vynikajúcich. A vážim si mnohých učiteľov, ktorí ich učili. Pán Rafaj, výsledky PISY hovoria o tom, že naši žiaci nevedia čítať s porozumením. Niekedy mám pocit, že ani naši poslanci nevedia celkom dobre počúvať s porozumením preto, lebo ja opakovane hovorím o tom, že rovnosť šancí neznamená rovnosť výsledkov ani rovnosť prístupu. Myslím si tak ako vy, že talentované deti potrebujú špeciálny prístup, potrebujú taký prístup, ktorý ich podporí v ich talente a ktorý v náš prospech, nielen v ich prospech ich talent rozvinie, tak ako sa len dá. Ale rovnako to potrebujú aj deti, ktoré, naopak, majú nejaký hendikep. No a pokiaľ ide o diskusiu. S opozíciou sa má diskutovať v Národnej rade. Dobre, v Národnej rade, ale na to predsa máme výbory. A v našom výbore sa takýmto spôsobom nediskutovalo. Preto som v mojom vystúpení hovorila o tom, akú máme predstavu. Pán poslanec Halecký sa dotkol veľmi dôležitého problému, a to je školská dochádzka. Tam sme tiež nejakým spôsobom nepokročili, ale myslím si, že problém ani tak nie je v zákone ako v dodržiavaní a dobrej a správnej aplikácii toho, čo dnes už zákon umožňuje. Stretávam sa ale s tým, že samosprávy tu, ale aj školy často... (Prerušenie vystúpenia časomierou.)
P. Hrušovský, predseda NR SR: (2004-03-16):
Páni poslanci, otváram rozpravu. Chcem vás informovať, že do rozpravy sa písomne za poslanecké kluby prihlásili títo páni poslanci, za klub Hnutia za demokratické Slovensko Sergej Kozlík, strany Smer Igor Šulaj, SDKÚ Jozef Mikuš, Klub nezávislých poslancov Ján Mikolaj, klub Komunistickej strany Slovenska Karol Fajnor. Ďalší poslanci písomne prihlásení sú Jaroslav Jaduš, Eva Antošová, Ivan Šimko, Maroš Kondrót, Jozef Banáš, Ján Kovarčík, Milan Hort, Anton Blajsko, Tibor Mikuš, Viliam Soboňa, Dušan Jarjabek, Miroslav Číž, Milan Cagala a Ján Jasovský ako posledný prihlásený do rozpravy. O vystúpenie v rozprave požiadal pán premiér vlády Slovenskej republiky Mikuláš Dzurinda. Nech sa páči, pán premiér, máte slovo.
P. Hrušovský, predseda NR SR: (2004-06-17):
„Vážený pán premiér, ako hodnotíte informácie SIS o desaťtisícoch demonštrantov pri PZ NATO v Bratislave, ktoré spôsobili veľké a neúmerné výdavky na zabezpečenie poriadku a majetku? Budete neodôvodnené výdavky zosobňovať spravodajským službám?“ Nech sa páči.
V. Veteška, podpredseda NR SR: (2004-05-21):
K. Džupa, poslanec: Ďakujem, pán podpredseda. Z obsahu vystúpenia pána MUDr. Soboňu, poslanca Národnej rady, by som chcel upriamiť pozornosť na dve skutočnosti. Čo sa týka samotného výkonu tohto systému záchrannej zdravotnej služby, my nemôžeme vybrať si nejaký oddychový čas na to, aby sme ho realizovali v praxi. To znamená, máme súbežný, ten musíme prepojiť na integrovaný záchranný systém. Táto úloha ešte stále nie je splnená. A po druhé, stávajúci systém záchrannej služby budeme rozširovať o ďalšie body záchranného systému a navzájom ho prepájať. Čo sa týka výkonu len tejto samotnej časti súboru šiestich zákonov, je to nesmierne náročná práca. A upozorňujem na to dopredu, pretože prinesie rad problémov aplikačných. A ďalšia vec. Bol vytvorený určitý počet bodov, ktoré majú zabezpečiť dostupnosť starostlivosti do 10 minút prvej záchrannej lekárskej služby. A pripomienkoval som to na zasadnutiach výboru a ďalších konzultačných stretnutiach a zopakujem to opakovane. Určite bol systém, akým sa vytvorili tieto body. Ale predtým, než sa začnú realizovať, odporúčam, aby boli preverené v reálnom teréne, lebo niečo je na mape a niečo je v reálnom teréne, aby tento ambiciózny projekt bolo možné realizovať. Ďakujem pekne.
Bittó Cigániková, Jana, poslankyňa NR SR (2023-03-15):
Ďakujem pekne. Za klub SaS by som sa chcela vyjadriť k tlači 1263, radiačný zákon. Boli podané tri pozmeňujúce návrhy. Chcem upozorniť, že pozmeňujúci návrh pána poslanca Szőllősa na poslednú chvíľu, dostali sme informácie, že môže spôsobiť vážne hospodárske škody štátnej firme Javys, neviem, či toto je úplne to, čo chceme. Ďalej pozmeňujúce návrhy pána poslanca Šefčíka boli dva. Pri druhom pozmeňujúcom návrhu ide opäť o tú ideológiu matka verzus, teda prepáčte, plod verzus nenarodené dieťa, kde argumentáciou má byť vraj stanovisko Európskej komisie. Myslím si, že ako jediná v tomto pléne som nahliadla do toho utajovaného stanoviska. Je to infringement č. 2296, prečítala som si, čo nám teda Európska komisia odporúča, aby všetkým bolo jasné. Európska komisia nám odporúča len to, aby pracovníčky, aj externé pracovníčky v podnikoch, kde je radiačné žiarenie, aby museli hlásiť pokiaľ sú tehotné alebo dojčia, aby to museli hlásiť včas. Samozrejme, že nám Európska komisia v žiadnom prípade neprikazuje, aby v celom zákone a ešte aj v ďalšom zákone sme premenovali každý jeden výraz plod na výraz nenarodené dieťa. Toto je opäť raz len ideológia čistá. Je dôkazom aj to, že český zákon prijal rovnakú smernicu, preberal rovnakú smernicu a má v zákone aj nenarodené dieťa, aj plod a nevedú sa voči nemu žiadne infringementy ani žiadne konania. Toto je jednoducho ideologický výmysel. Z tohto dôvodu SaS, pokiaľ prejde prvý pozmeňovák pána Szőllősa alebo druhý pozmeňovák pána poslanca Šefčíka, nepodporí celý, celý zákon o radiačnej ochrane. Ďakujeme pekne.
Krúpa, Juraj, poslanec NR SR (2021-05-05):
Ďakujem veľmi pekne. Ja si myslím, že sme tu všetci zajedno. Ja si myslím, že všetci si ctíme týchto ľudí, týchto bojovníkov a takisto myslíme aj na ich rodinných príslušníkov. A takisto vieme veľmi dobre, že tu mali sme aj iné obete. Sú rôzne iné príležitosti, netreba to tak nejak vášnivo preciťovať, pretože toto sa vyslovene, je také memento, ktoré sa má osláviť alebo sa má prejaviť práve pri príležitosti ďalšieho výročia SNP, kedy vlastne toto vzniklo, ako som hovoril na začiatku, a tiež že sa to čisto viaže práve k Slovenskému národnému povstaniu, a teda veteránom druhej svetovej vojny. Pán Suja, vy máte možnosť, samozrejme, prísť aj s nejakou legislatívnou iniciatívou alebo s nejakým návrhom, ktorými môže uctiť obete šesťdesiateho ôsmeho. Vcelku dobrý nápad. Ja si viem predstaviť, že by sme si to všetci vedeli predstaviť podporiť. Ďakujem veľmi pekne.
Laššáková, Jana, podpredsedníčka NR SR (2012-06-20):
Pán poslanec, máte reagovať...
Kočiš, Eduard, poslanec NR SR (2023-03-21):
Veľmi pekne ďakujem za slovo, pán predsedajúci. To, aby do zmeny ústavy a do zakomplexovania tohto ústavného zákona bol vsunutý dodatok, aby predseda Národnej rady musel po odvolaní akejkoľvek vlády do 14 dní vyhlásiť termín predčasných parlamentných volieb, je úplne legitímne a je v súlade s tým, že Slovensko je naozaj demokratická spoločnosť. Každý jeden krok odvolanej vlády, ktorá nieže si plní, ale skôr neplní svoje kompetencie a právomoci voči občanom Slovenskej republiky, aj voči tým, ktorí ju do Národnej rady Slovenskej republiky poslali, ale aj voči občanom, ktorí s jej vykonávacím mandátom nezdieľajú rovnakú vášeň. Čiže, kolegyne a kolegovia, ak si dáme na misku váh, čo odvolaná vláda má vykonávať a čo odvolaná vláda vykonávať nesmie, tak v žiadnom prípade, ak ste odvolaní v decembri ´22, nemáte právo ani morálne, ani žiadne iné, sedieť na stoličke či už dočasne povereného premiéra, alebo dočasne poverených ministrov. Prezidentka Slovenskej republiky v takomto konaní má konať rázne a nielen citlivo vnímať všetko, čo sa deje v nejakej jej ustálenej bubline, ale naozaj načúvať verejnej mienke. Pretože demokracia vychádza z dvoch slov, demos a kratos, čiže vláda ľudu. A ak naozaj si pani prezidentka myslí, že vládne ľud, tak má tomuto ľudu nielen citlivo načúvať, ale viac ako citlivo konať. Čiže ak si to rozmeníme ešte viac na drobné, tak odvolaná vláda naozaj podľa Ústavy Slovenskej republiky nemá čo zasahovať do zložitých a ťažkých vnútorných, ale aj zahraničných otázok, ktoré sa týkajú bezpečnosti a fungovania štátu. Preto je tento náš návrh zákona viac ako potrebný a všetci kolegovia a všetky kolegyne, ktoré zmýšľajú demokraticky, tento návrh podporia.
Viskupič, Marián, poslanec NR SR (2022-11-08):
Ďakujem pekne za slovo. Vážený pán predsedajúci, kolegynky, kolegovia, dovoľte mi, prosím, ako určenému spravodajcovi výboru predniesť stanovisko Výboru Národnej rady Slovenskej republiky pre financie a rozpočet o výsledku prerokovania návrhu na voľbu podpredsedu Najvyššieho kontrolného úradu Slovenskej republiky. Výbor pre financie a rozpočet ako gestorský výbor podáva Národnej rade toto stanovisko o prerokovaní návrhu na voľbu podpredsedu Najvyššieho kontrolného úradu Slovenskej republiky. Návrh na voľbu podpredsedu NKÚ pridelil predseda Národnej rady svojím uznesením č. 1320 z 3. októbra 2022 výboru pre financie a rozpočet na prerokovanie a zaujatie stanoviska do 17. októbra 2022. Predsedovi Národnej rady boli doručené štyri návrhy na voľbu podpredsedu Najvyššieho kontrolného úradu Slovenskej republiky, ktoré predložili: – poslanec Národnej rady Ľudovít Goga, ktorý navrhuje pani Henrietu Crkoňovú, – poslankyňa Anna Zemanová, ktorá navrhuje pána Ivana Kuhna a – poslanec Lukáš Kyselica, ktorý navrhuje Máriu Machovú. Kandidát pán Miroslav Vilkovský, kandidáta navrhol poslanec NR SR Peter Pollák, stiahol listom doručeným dňa 20. októbra 2022 do podateľne Kancelárie Národnej rady Slovenskej republiky svoj súhlas s kandidatúrou na podpredsedu Najvyššieho kontrolného úradu SR. Výbor pre financie a rozpočet predložený návrh prerokoval na svojom zasadnutí dňa 18. októbra 2022 a prijal k nemu uznesenie č. 387. Výbor preskúmal plnenie podmienok navrhovaných kandidátov a posúdil, že predložené návrhy kandidátov obsahujú požadované náležitosti na voľbu podpredsedu Najvyššieho kontrolného úradu Slovenskej republiky. Na rokovanie výboru boli prizvaní navrhnutí kandidáti na voľbu podpredsedu, aby predstavili zámer svojho pôsobenia vo funkcii, a poslanci Národnej rady, ktorí ich navrhli. Zároveň výbor pre financie a rozpočet uznesením č. 388 z 18. októbra 2022 schválil stanovisko výboru k návrhu na voľbu podpredsedu NKÚ ako tlač 1260a. Zároveň ma učil za spravodajcu výboru. Návrh uznesenia je prílohou tohto stanoviska. Zároveň v prípade, ak nebude podľa § 110 ods. 2 zákona o rokovacom poriadku podpredseda Najvyššieho kontrolného úradu zvolený, navrhujem, aby sa vykonala opakovaná voľba, ktorá sa uskutoční na 75. schôdzi Národnej rady, do ktorej postupujú dvaja kandidáti s najvyšším počtom hlasov. Pán predsedajúci, ďakujem pekne, skončil som, otvorte, prosím, rozpravu.
Lebocký, Tibor, poslanec NR SR (2015-05-05):
Ďakujem pekne za slovo. Pán poslanec Hlina, presadili ťa odo mňa, tak zrejme teraz budem častejšie reagovať na teba takto cez mikrofón, lebo doteraz sme mali tú možnosť, keď si tu sedel pri mne, si niektoré veci vykonzultovať aj mimo všeobecnej teda rozpravy v pléne. Znova to bolo také typické tvoje vystúpenie, pospomínal si všetko a nič, samozrejme, bolo podfarbené tvojou ješitnosťou, a nielen v tejto oblasti. Chcem sa ťa spýtať, aké ty máš vlastne skúsenosti s nadobúdacím procesom, s užívaním, zákonným užívaním strelných zbraní. Na základe čoho si dovoľuješ vyslovovať také obvinenia o poľovníkoch opitých v krčme a vyzývať na rôzne udávania a podobne? Ja ti poviem, že ja na rozdiel od teba mám absolútne konkrétne skúsenosti jednak s nadobúdacím procesom a, samozrejme, s používaním zbraní na výkon odbornej spôsobilosti v rámci realizácie výkonu práva poľovníctva. A na rozdiel od teba si dovolím tvrdiť, že zákon o zbraniach a strelive v Slovenskej republike je jeden z najprísnejších v Európskej únii a národná poľovnícka samospráva veľmi aktívne spolupracuje aj s Policajným zborom a predovšetkým s ministerstvom vnútra na tom, aby sa nebezpečenstvo neoprávneného použitia zbraní v akejkoľvek situácii čo najviac znižovalo. Príkladom sú v podstate tri ostatné alebo tri teda posledné, posledné amnestie zbraňové. Bolo by potrebné, aby si si všimol a možno preveril aj to, aký počet práve poľovníkov bolo medzi tými, ktorí sa postarali o to, aby nezákonne držané zbrane boli vrátené, resp. aby sa stali predmetom tejto amnestie. Takže poprosím ťa, trošku sa zamysli nad sebou, a pokiaľ potrebuješ odbornú konzultáciu, tak som ti naďalej k dispozícii. Ďakujem pekne.
P. Paška, predseda NR SR: (2009-09-09):
návrhu poslancov Martina Fronca a Júliusa Brocku na vydanie zákona o školských autobusoch . Je to parlamentná tlač 1170 (ruch v sále), pani poslankyňa Kramplová.
Hrnčiar, Andrej, podpredseda NR SR (2018-05-16):
Pokračujeme hlasovaním v prvom čítaní o vládnom návrhu zákona o dani z poistenia, tlač 945, bod 35 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi, aby hlasovanie uviedol. (Hlasovanie o vládnom návrhu zákona o dani z poistenia a o zmene a doplnení niektorých zákonov , tlač 945.)
Sulík, Richard, predseda NR SR (2011-09-13):
Prosím, hlasujte teraz. (Hlasovanie.) Prítomných 150 poslancov, hlasovalo 85 za, 61 proti, 2 sa zdržali, 2 nehlasovali. Návrh sme schválili. A pristúpime k tretiemu čítaniu o tomto návrhu zákona. Otváram rozpravu a pýtam sa, kto sa chce prihlásiť do rozpravy? Tak, pani poslankyňa Jurinová, omylom stlačený knoflík, či nie? Pán poslanec Kaliňák má procedurálny návrh. Hej? Takže nikto, vyhlasujem rozpravu za skončenú. A pristúpime k hlasovaniu o návrhu zákona ako o celku s odporúčaním...
Zmajkovičová, Renáta, podpredsedníčka NR SR (2013-06-27):
Poprosím, páni kolegovia. Pán poslanec Hlina, nevykrikujte, prosím vás, pán poslanec je v rozprave.
Janiš, Stanislav, poslanec NR SR (2011-04-05):
Pán podpredseda, pristúpime k hlasovaniu o pozmeňujúcich návrhoch z rozpravy. Ja svoj pozmeňujúci návrh sťahujem z toho dôvodu, že pozmeňujúci návrh kolegu Jurčíka komplexne rieši prechodné ustanovenia. Teda o ňom hlasovať nebudeme. Pán podpredseda, dajte hlasovať o pozmeňujúcom návrhu kolegu Jurčíka, a to o bodoch 1 až 9 spoločne.
Ďuriš Nicholsonová, Lucia, podpredsedníčka NR SR (2016-10-19):
Pán minister dostane možnosť zareagovať na faktické poznámky. Nech sa páči.
Mikloš, Ivan, podpredseda vlády a minister financií SR (2011-07-12):
Ďakujem pekne. Vážený pán podpredseda, vážená snemovňa, toto je ďalší z trojice zákonov, ktoré riešia vlastne legislatívne úpravy spojené s UNITAS-om, teda s projektom zjednotenia výberu daní, ciel a odvodov. Týmto návrhom sa v súvislosti s realizáciou prvej fázy reformy daňovej a colnej správy s výhľadom zjednotenia výberu daní, ciel a poistných odvodov novelizujú príslušné súvisiace právne predpisy, ktoré upravujú jednotlivé druhy daní, ako aj iné vybrané dotknuté právne predpisy. S ohľadom na vývoj praxe v Slovenskej republike vznikla aj potreba reagovať na tieto zmeny v zákone č. 563/2009 Z. z. o správe daní a o zmene a doplnení niektorých zákonov, ktorý sa navrhuje zmeniť tak, aby tento vývoj reflektoval a zabezpečil funkčnú a proklientsky orientovanú správu daní. Týmito zmenami sa zabezpečí príprava na zjednotenie výberu daní, ciel a poistných odvodov k 1. januáru 2013. Ďakujem pekne.
Laurenčík, Milan, podpredseda NR SR (2021-11-30):
Pán poslanec Tomáš Valášek s faktickou poznámkou, nech sa páči.
Šipoš, Michal, poslanec NR SR (2024-10-02):
Ďakujem pekne, pán poslanec Sabo, za vaše vystúpenie. S veľa vecami, čo ste hovorili, sa dá súhlasiť. Myslím si, že táto vláda okrem toho, že pomáha zločincom, pomáha oligarchom, pomáha svojim kamarátom, pomáha jednoducho znižovať tresty za korupciu, pomáha znižovať tresty za ekonomickú trestnú činnosť, vôbec nemyslí na rozvoj, vôbec nemyslí na životné prostredie, vôbec nemyslí na vedu, výskum, na to, aby sa tá krajina niekde pohla, aby sme boli konkurencieschopní. No a potom si spomenú, že zrazu ľudia nechcú platiť dane, potom zrazu zistia, že keď sa urobí nejaká razia v nejakom bare, ako to urobil pán minister Kamenický, že sa nevydávajú bločky, potom oni sú zhrození z toho, že čo sa tu vlastne deje. Tak na jednej strane znižujú tresty, robia všetko pre to, aby ľudia neplatili dane, aby sa tomu vyhýbali, aby jednoducho si povedali, však čo, keď nebudeme vydávať bločky, nič sa nám nestane . A potom je pán Kamenický zhrozený, že niekto nevydáva bločky. Dobré ráno, pán minister! Čiže treba si naliať čistého vína, treba si povedať, čo ste tu rok robili. Treba si povedať, akú sekeru ste zaťali v roku 2023, keď ste prišli k moci, 1,6 mld., pán minister Kamenický, môžete ukazovať prstom, koľko chcete, vaším prštekom. Oklamali ste ľudí pred voľbami, sľubovali ste svetlejšie zajtrajšky, stop zdražovaniu, znížené ceny energií, že nebudete brať žiadne sociálne štandardy, a teraz idete ľudí okradnúť, ožobráčiť o 2,7 mld. eur, pán minister. 2,7 miliardy idete ľuďom zobrať. Hanba!
Taraba, Tomáš, poslanec NR SR (2022-09-30):
Dámy a páni, všetci vidíme, čo sa deje s cenami potravín, ako stúpajú ceny chleba, ako stúpajú v podstate všetky potraviny, a v tomto čase Česká republika pristúpila k jednému rozhodnutiu, a to, že obmedzí biozložky v palivách, a český minister financií dokonca oznámil, že toto rozhodnutie v Českej republike nebude dočasné, ale trvalé. Ja navrhujem, aby sme tr... dočasným spôsobom sa týmto problémom zaoberali aj my, pretože považujem nie celkom za normálne a nie celkom za morálne, aby sme v tomto období, kedy ľudia majú problém s cenami potravín, aby sme my pálili, de facto používali pšenicu na vyrovnávanie nejakej biozložky v palivách, keď vidíme, čo sa na trhu s ekológiou teraz deje, Slovenská republika je v závese, keď vidíme Nemecko, že dnes už má 36 % elektrickej energie produkovanej z uhlia. Nie je to to, čo sľubovali o tej zelenej ekonomike, a práve preto dnes vidíme, aká je realita. To, čo sa na trhu udialo, vidíme tie zábery, ako plyn, ktorý mal prúdiť do Európy, je teraz vypúšťaný do atmosféry a tak ďalej. To sú obrovské, obrovské ekologické škody, ktoré sa dejú, a práve preto by sme mali reálne začať pristupovať k tomu, že na prvom mieste musia byť občania, a toto opatrenie, ktoré prijala aj Česká republika, má za cieľ znížiť ceny na trhu so pšenicou na území Českej republiky, zároveň má za úlohu aj znížiť ceny na trhu vlastne s pohonnými hmotami. Myslím si, že sú to dve veľmi dôležité faktory, v čase obrovskej inflácie sú to faktory, ktoré dokážu infláciu zmierniť v tomto segmente, pretože vieme, že sektor energetiky, palív, sektor poľnohospodárstva a potravinárstva patrí medzi tie, kde tá inflácia je najvýraznejšia. Ja som si vedomý, že Európska únia a podobne tu sľubovala tú zelenú politiku a podobne, len realita už dnes je úplne niekde inde. My sme teraz inde, ako sme boli pred rokom, a realita je dnes taká, že musíme aj my začať rozmýšľať tak, aby z toho ten úžitok mal človek, pretože ako sa hovorí, on je koruna toho tvorstva. Takže poprosím vás o podporu tohoto zákona, ktorý pomôže znížiť ceny palív, ktorý zníži tlak na nárast poľnohospodárskych a potravinárskych produktov, a verím, že to nájde podporu naprieč politickým spektrom. Ak to dokázala urobiť Česká republika, myslím si, že neexistuje argument, že sa to urobiť nedá, pretože Česi by nešli do niečoho, čo sa nedá urobiť v rámci legislatívy Európskej únie. Ďakujem pekne.
Štefunko, Ivan, poslanec NR SR (2024-05-10):
Ďakujem veľmi pekne za slovo. Ja sa priznám, že ja som bol na chodbe a počúval som debatu, a keď som počul slovo, že 30 rokov, tak som si myslel, že sa idete baviť o 30. rokoch minulého storočia, preto som pribehol, lebo som teda chcel počuť vlastne názor SNS na toto obdobie. Lebo proste to, čo ste hovorili, kým som bežal do tej sály, mi strašne pripomínalo ten diškurz, ktorý vlastne v 30. rokoch v Slovenskej národnej rade začínal, kde sa proste vydefinovali nepriatelia tejto spoločnosti, a jadro z tej HSĽS nakoniec vlastne robilo ten neslávne slávny slovenský štát a mnoho ľudí so zvolením tej strany bolo deportovaných z nášho územia, slovenských občanov. A ja si naozaj veľmi prajem, aby ste to naozaj ako keby prehodnotili, že či ten človek, ktorý vám tento prejav napísal, je vhodný do tejto doby a do tejto atmosféry, lebo si myslím, že my nikoho neštveme proti vám, správame sa slušne, snažíme sa odpovedať, argumentovať a rozprávať o ministerke kultúry, ktorá svoj džob nezvláda. A vy proste normálne že otvárate tie najtemnejšie obdobia našej histórie, dokonca mne je tak ako aj že ľúto a spýtam sa na chodbe pána Michelka, ktorého ja považujem za intelektuála, s ktorým vo veľa veciach nesúhlasím, ktorý píše do Literárneho týždenníka, kade-tade, a sa ho spýtam teda, že či on naozaj s takýmto tónom a s takouto dikciou súhlasí, lebo ja som teda čítal niekoľko jeho článkov a akoby tento slovenský ľudácky fašizmus som tam nezažil.
Glváč, Martin, podpredseda NR SR (2017-12-08):
Ďakujem. Dávam slovo poslancovi Ľubomírovi Vážnemu, aby, ktorého určil navrhnutý gestorský výbor spolu s pánom poslancom Erikom Tomášom, aby tlmočil stanovisko výboru. Nech sa páči.
Krištúfková, Petra, poslankyňa NR SR (2022-09-21):
Ďakujem za slovo. Ja by som chcela povedať, že myslím si, že nie je dôvod tu robiť nejakú paniku. Tento príspevok na začiatku školského roka bude kontinuálne pokračovať. Vedeli sme o tom, preto ho predkladáme na prvú schôdzu septembrovú, aby mohol mať účinnosť od januára. Skôr mám pocit, že sme všetkým opozičným zobrali vietor z plachiet, aby nám to mohli obúchavať o hlavu. Je to tak, ako to má byť. Príspevok bude pokračovať, rodičia o nič neprídu, bude im vyplatený takisto aj v septembri 2023 a nasledovné roky v prípade, že bude tento návrh schválený. Trochu ma zarazilo to, že v podstate, že tie štyri roky som to naozaj tu predkladala a za tie štyri roky naozaj tieto detičky už vyšli jeden prvý stupeň základnej školy a myslím si, že ani vtedajší koaliční, koaličné strany to nemuseli podať tesne pred volebným obdobím, ale mohli to už na začiatku, kedy som s tým prišla, a mohli to hneď teda okopírovať a podať ho a tie deti by už štyri roky alebo tie rodiny tento príspevok dostávali. Každopádne ďakujem za podporu tohto návrhu zákona a verím, že práve pri takýchto sociálnych sa tu nebudeme deliť na stranu pravú, ľavú, opozičnú, koaličnú, ale každý z nás, ktorý tu sedí, tu sedí preto, aby v prvom rade pomohol ľuďom, rodičom, deťom. Ďakujem.
Grendel, Gábor, podpredseda NR SR (2021-06-17):
Ďakujem pekne, pán minister. Teraz dávam slovo členovi výboru pre financie a rozpočet pánovi poslancovi Jozefovi Hlinkovi, aby informoval Národnú radu o výsledku prerokovania návrhu vlády vo výbore.
Grendel, Gábor, podpredseda NR SR (2021-02-25):
Časť faktických poznámok na vystúpenie pani navrhovateľky, končím možnosť prihlásiť sa s faktickými. Pán poslanec Mazurek, nech sa páči.
Laurenčík, Milan, podpredseda NR SR (2021-02-05):
Poslednú faktickú poznámku má pán poslanec Peter Cmorej. Nech a páči.
Laššáková, Jana, podpredsedníčka NR SR (2012-09-18):
Pán poslanec Mičovský, nech sa páči.
Paška, Pavol, predseda NR SR (2013-05-23):
Hlasujeme. (Hlasovanie.) 138 prítomných, 60 za, 76 proti, 2 sa zdržali. Návrh sme neschválili.
Pčolinský, Peter, podpredseda NR SR (2023-05-10):
Pán poslanec Taraba som zvedavý, ako chcete vystúpiť s faktickou poznámkou, keďže ste tu. (Reakcia z pléna.) Čiže nechcete mať faktickú poznámku. S reakciou na faktické... vymažte pána poslanca Tarabu! S reakciou na faktické pán poslanec Karahuta.
Danko, Andrej, predseda NR SR (2016-05-25):
Ďakujem. S reakciou na faktické poznámky pán poslanec Gábor Gál.
P. Paška, predseda NR SR: (2006-12-06):
(Hlasovanie.) 141 prítomných, 62 za, 13 proti, 66 sa zdržalo. Ani tento návrh sme neschválili. Ďalej.
Bugár, Béla, podpredseda NR SR (2018-05-24):
Ďakujem pánovi podpredsedovi vlády. Chcem informovať pánov poslancov, že to bolo ešte pred rozpravou, to znamená... (Reakcie z pléna.) Môžte vyskakovať, koľko chcete, že nie, ale je to v rokovacom poriadku, to znamená, že až teraz, nie, až teraz otváram rozpravu a konštatujem, že do rozpravy som dostal písomné prihlášky za kluby, za klub OĽANO Martin Fecko (reakcia z pléna), aha, pardon, za klub SME RODINA Peter Pčolinský, za klub SaS pani poslankyňa Zemanová. Okrem toho ešte sú prihlásení poslanci: pani poslankyňa Remišová, páni poslanci Dostál, Simon, Matovič, Rajtár, pani poslankyňa Milanová a pán poslanec Heger. Ale ako prvý do rozpravy sa hlási predseda Národnej rady András Danko (povedané s úsmevom).
Danko, Andrej, podpredseda NR SR (2024-01-11):
Procedurálny, pán poslanec Pročko.
Šimečka, Michal, podpredseda NR SR (2024-01-12):
S faktickou poznámkou pán poslanec Matovič.
Kmec, Stanislav, poslanec NR SR (2018-11-27):
Pán predsedajúci, dajte, prosím, hlasovať o pripomienke prezidenta Slovenskej republiky pod bodom 6 uvedenej v druhej časti spoločnej správy s odporúčaním gestorského výboru neschváliť.
Šefčík, Marek, poslanec NR SR (2022-11-15):
Ďakujem pekne za slovo. Pán Mazurek, povedali ste, že vláda sa stará o potreby imigrantov a že to ju, to ju usvedčuje. Ja si myslím a hovorili ste ešte, že vláda sa má starať o potreby svojich občanov. Ale ja si myslím, že jedno sa s druhým nevylučuje. Čo ich má tá vláda, tí dobrovoľníci, ktorí v Kútoch sú, majú tých migrantov nechať tak? Oni asi tri alebo štyri mesiace utekajú zo svojej domoviny, majú ich nechať po tej ceste tak? Keď sú ubiedení? Keď majú problém? Veď to je obyčajná ľudskosť, že im pomôžu. Pán Mazurek, tak ako, ako sa rozumní ľudia báli Hitlerovho šírenia nenávisti, tak sa ja bojím nenávisti, ktorú šírite vy, pretože aj po tomto vašom príhovore je znova raz v ohrození moja rodina. Ale nie migrantami, ale tými ľuďmi, ktorí sa odvolávajú na vás a vám fandia. Hovoríte, že kto bude zodpovedný za znásilnenia, za vraždy, za lúpeže... Za prípadné! Pán Mazurek, ja sa pýtam, dvaja ľudia zomreli nedávno násilnou smrťou a vy ste hovorili o tej skupine, že sú leguáni alebo niečo také. Kto je zodpovedný za to šírenie nenávisti a za tú smrť? Kto je za to zodpovedný? Ak si dosadím vo vašom príhovore namiesto príslušníkov svojho národa príslušníci čistej rasy a namiesto migrantov Židov či Rómov, tak to bol Hitlerov prejav.
Kollár, Boris, predseda NR SR (2022-10-04):
Prosím, prezentujme sa a hlasujme. (Hlasovanie.) Prítomných 144 poslancov, za 78, proti 19, zdržalo sa 47. Konštatujem, že sme tento návrh schválili. Teraz prosím spravodajcu, ktorého určil navrhnutý gestorský výbor pre financie a rozpočet, pána poslanca Milana Kuriaka, aby uviedol hlasovanie v prvom čítaní o návrhu poslanca Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1095, bod 81 schváleného programu. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1095.)
B. Bugár, podpredseda NR SR: (2003-04-24):
Pán podpredseda, nech sa páči.
Laššáková, Jana, podpredsedníčka NR SR (2012-07-25):
Pani poslankyňa Nachtmannová, nech sa páči.
Danko, Andrej, predseda NR SR (2018-12-13):
Poslankyňa Cigániková.
Kaščáková, Renáta, poslankyňa NR SR (2016-06-21):
Ďakujem. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady a Výboru Národnej rady pre verejnú správu a regionálny rozvoj, ďalej aby za gestorský výbor určila hlasovaním Výbor Národnej rady pre verejnú správu a regionálny rozvoj a aby predmetný návrh zákona výbory prerokovali do 5. septembra 2016 a gestorský výbor do 6. septembra 2016.
Laurenčík, Milan, podpredseda NR SR (2022-03-24):
Pán poslanec, ešte raz vás upozorňujem, keď to budete ukazovať, zoberiem vám slovo a normálne vás vykážem podľa...
P. Paška, predseda NR SR: (2006-10-20):
(Hlasovanie.) Prítomných 133, za 133. Konštatujem, že pristúpime k tretiemu čítaniu . Otváram rozpravu v rámci tretieho čítania a pýtam sa poslancov, či chce niekto podať návrhy podľa § 85 o rokovacom poriadku. Nie. Vyhlasujem rozpravu za skončenú. Pani spravodajkyňa?
Kotleba, Martin, poslanec NR SR (2016-05-25):
Ďakujem pekne. Takže, vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasť predloženého návrhu zákona je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet a zároveň odporúčam, aby výbor uvedený návrh prerokoval do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte všeobecnú rozpravu.
Blaha, Ľuboš, poslanec NR SR (2020-09-24):
Pán kolega, správne ste povedali, že základom zahraničnej politiky Slovenskej republiky musí byť národný záujem. A asi sa zhodneme na tom, že momentálne je tým najdôležitejším národným záujmom, sú dve veci. Jedna je fond obnovy z Európskej únie, aby sme mohli čeliť koronakríze a druhý je migračný pakt, ktorý prijala Európska únia. Dneska sa dve tieto témy riešili s predsedníčkou Európskej komisie v rámci formátu V4 a viete, ktorý premiér tam chýbal? Iba premiér Slovenskej republiky Igor Matovič. Bol tam maďarský predseda vlády, český predseda vlády, poľský predseda vlády. Ale chýbal tam Igor Matovič, lebo musel byť na tlačovke a tam vyplakávať a falošne vyplákavať pred budovou Národnej rady Slovenskej republiky. Toto je veľmi kľúčová otázka na pána ministra Korčoka. Ako je možné, že v tých historických chvíľach, kedy od Európskej únie môžme získať peniaze (zaznievanie gongu), kedy môžeme aj zabrániť tým migračným tokom, ktoré sem môžu posielať z Bruselu, tak v tejto chvíli pán Matovič chýba v Bruseli, lebo tu robí cirkus na Slovensku. A toto je otázka, či takto napĺňame národný záujem. Viete, mám taký pocit, že, a pán kolega to hovoril správne v týchto oblastiach, že naša vláda si nejak poplietla národný záujem. Ona rieši namiesto slovenských záujmov bieloruskú opozíciu. A sa tu vysväcujú fašistickými bieloruskými vlajkami ešte z čias druhej svetovej vojny naše historické budovy. Veď to je neuveriteľné! Alebo tu namiesto Jozefa Chovanca riešime Navaľného. Riešime tu venezuelskú opozíciu namiesto toho, aby sme chránili našich občanov pred migráciou a namiesto toho, aby sme dokázali vyjednať v Bruseli čo najviac peňazí pre Slovensko. Čiže, páni kolegovia, alebo, pán kolega, správne hovoríte, národný záujem, len obávam sa, že pán Korčok si poplietol národný záujem Slovenskej republiky so záujmami USA. Ďakujem.
Kresák, Peter, poslanec NR SR (2016-05-24):
Ďakujem pekne, pani predsedajúca. Takže ja iba, aby som uviedol veci na správnu mieru, že bol som pred chvíľočkou požiadaný vzhľadom na neprítomnosť povereného spravodajcu, aby som sa ujal tejto funkcie. Ja, priznám sa, nemám s tým, samozrejme, žiadny problém. Takže dovoľte mi, aby som sa ako navrhnutý spravodajca alebo zastupujúci spravodajca vyjadril k tomuto návrhu. Takže, vážená pani predsedajúca, vážené panie poslankyne, páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako spravodajca, teda určený ústavnoprávnym výborom, k tomuto návrhu ústavného zákona. Samozrejme, návrh ústavného zákona spĺňa z formálno-právnej stránky náležitosti, ktoré sú uvedené v rokovacom poriadku a ktoré sú uvedené v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali: ústavnoprávny výbor, výbor pre obranu a bezpečnosť a výbor pre ľudské práva a menšiny. Za gestorský výbor bol navrhnutý, pochopiteľne, ústavnoprávny výbor s tým, aby výbory prerokovali návrh ústavného zákona v druhom čítaní do 30 dní a v gestorskom výbore do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Samozrejme, ten účel vlastne pán predkladateľ vysvetlil. Ja v tomto momente nebudem asi ďalej rozvádzať ten účel. Ja myslím, že účel je zrejmý, aj cieľ tohto návrhu ústavného zákona. Ako teda spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh tohto ústavného zákona prideliť výborom, vrátane teda určenia gestorského výboru a lehoty na prerokovanie tohto návrhu ústavného zákona v samotných výboroch v zmysle uvedeného rozhodnutia predsedu Národnej rady. Tým som v tomto momente svoju úlohu vyčerpal. Pani predsedajúca, poprosím vás, otvorte všeobecnú rozpravu. Ďakujem.
M. Číž, podpredseda NR SR: (2007-02-07):
(Hlasovanie.) Prítomných 131 poslancov, za návrh 54 poslancov, proti 75 poslancov, zdržali sa 2 poslanci. Tento návrh sme neschválili.
Zelník, Štefan, poslanec NR SR (2018-06-13):
Ďakujem pekne za slovo. Ja len chcem predložiť pozmeňovací návrh a je to, je to len kvôli iba tomu, že pri prepise spoločnej správy došlo k administratívnej chybe a neboli vypustené niektoré body, a to je v súvislosti s tým, ako som dával pozmeňovací návrh na zdravotnom výbore, aby za rezidentov neboli dostávané peniaze na ochranné pomôcky. Takže máme za to, že ak príde na päť rokov ktorýkoľvek lekár do nemocnice, tak, a šetrí nemocnica plat, tak zrejme asi to zdravotnícke zariadenie by mu mohlo kúpiť tie ochranné pomôcky tak, aby sme tieto peniaze mohli venovať zase na prípadné rozšírenie rezidentského programu, pre zdravotné sestry a pre niečo iné. Teda aby nedochádzalo k tomu, že na päť rokov príde lekár, platím zaňho mzdy a ešte musíme aj zaplatiť za topánky, nohavice a košeľu. Myslím si, že ak nemocnica šetrí minimálne na plate 1 500 euro mesačne, to je zhruba koľko? – 18-tisíc ročne, tak asi za 300 euro by tie ochranné pomôcky mohli kúpiť. Takže v súvislosti s tým teda nie je to nič také, čo by išlo na poslednú chvíľu. Pozmeňovací návrh poslancov Národnej rady Slovenskej republiky Štefana Zelníka a Tibora Bastrnáka k návrhu zákona, ktorým sa mení a dopĺňa zákon 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia niektoré zákony (tlač 952). 1. V čl. 1 v bode 6 § 39b odsek 4 znie: „(4) Výška finančných prostriedkov podľa odseku 3 písm. a) a b) sa dohodne v zmluve medzi ministerstvom zdravotníctva a vzdelávacou ustanovizňou.“ Navrhovaná úprava reflektuje na vypustenie druhej vety v § 39b ods. 2, čím sa zrušila možnosť poskytnúť finančné prostriedky na ochranné pomôcky pre rezidentov. Ďakujem veľmi pekne.
Sólymos, László, podpredseda vlády a minister životného prostredia SR (2019-09-11):
Ďakujem pekne. Vážený pán predsedajúci, vážená Národná rada, predloženým vládnym návrhom zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, sa do právneho poriadku Slovenskej republiky transponuje smernica Európskeho parlamentu a Rady 2018/410 s cieľom zlepšiť náklady o efektívne znižovanie emisie a investície do nízkouhlíkových technológií a rozhodnutie Európskej únie 2015/1814. Cieľom tejto smernice je prispôsobiť doterajšie nastavenie schémy obchodovania s emisnými kvótami skleníkových plynov v Únii pre 4. obchodovateľné obdobie, t. j. od roku 2021 do 2030. Návrh zákona upravuje niektoré základné pojmy, ako napríklad povinný účastník systému obchodovania, nový účastník systému obchodovania, výrobca elektrickej energie, upravuje medzinárodné kredity, využitie výnosov z aukcií, modernizačný fond, platnosť emisných kvót, ustanovuje povinnosť Ministerstva životného prostredia Slovenskej republiky zverejňovať informácie a podávať správy v súvislosti s kompenzáciami nákladov súvisiacich s emisiami skleníkových plynov do cien elektrickej energie. Návrh zákona nepredpokladá žiadny vplyv na rozpočet verejnej správy, na informatizáciu, služby verejnej správy pre občana, ani sociálne vplyvy, predpokladá negatívny, ale aj pozitívny vplyv na podnikateľské prostredie a pozitívny vplyv na životné prostredie. Ďakujem pekne.
Pčolinský, Peter, podpredseda NR SR (2023-03-21):
Nech sa páči, prezentujeme sa a hlasujeme o postúpení zákona do druhého čítania. (Hlasovanie.) Prítomných 135, za 39, proti 61, zdržalo sa 32, nehlasovali 3. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Pokračujeme hlasovaním o bode 97 schváleného programu, ktorým je prvé čítanie návrhu poslanca Beluského na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti v štáte v čase vojny (tlač 1373). Spravodajcom je člen výboru pre obranu a bezpečnosť poslanec Ondrej Ďurica. Pán poslanec, uveďte, prosím, hlasovanie. (Hlasovanie o návrhu poslanca Národnej rady Slovenskej republiky Martina Beluského na vydanie ústavného zákona, ktorým sa mení a dopĺňa ústavný zákon č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov , tlač 1373.)
Baláž, Radovan, poslanec NR SR (2018-12-05):
Dajte hlasovať, pán predsedajúci, o návrhu ako o celku s odporúčaním gestorského výboru schváliť.
Kollár, Boris, predseda NR SR (2020-06-04):
Pán, pán poslanec, aj keď som to dostal doručené, nemá to súvis s touto schôdzou, takže nedám o tom hlasovať. Vážené pani poslankyne (potlesk), vážení páni poslanci, pokračujeme v prerušenom rokovaní. Skôr ako pristúpime k hlasovaniu na základe záverov z dnešného poslaneckého grémia, sme sa dohodli, že na každej schôdzi, riadnej schôdzi zaznie štátna hymna Slovenskej republiky, a ja som si ju dovolil zahrať práve teraz od 15.00 hod., takže zaznie teraz štátna hymna. A odteraz na každej jednej schôdzi budeme začínať štátnou hymnou. (Štátna hymna Slovenskej republiky.) Ďakujem. Chcel by som upozorniť poslancov Ľudovej strany, aby dodržiavali hygienické predpisy a mali na sebe rúška. Ďakujem pekne. Vážené pani poslankyne, páni poslanci, chcem vás informovať, že vláda Slovenskej republiky doručila Národnej rade päť návrhov na skrátené legislatívne konania a to: o vládnom návrhu novely zákona č. 71/2013 Z. z. o poskytovaní dotácií v pôsobnosti ministerstva hospodárstva (tlač 123), o vládnom návrhu zákona, ktorým sa menia a dopĺňajú niektoré zákony v súvislosti s mimoriadnymi opatreniami v súvislosti s COVID-19 (tlač 125), o vládnom návrhu novely zákona č. 362/2011 Z. z. o liekoch (tlač 127), o vládnom návrhu novely zákona č. 67/2020 Z. z. o niektorých mimoriadnych opatreniach vo finančnej oblasti v súvislosti s COVID-19 (tlač 129), o vládnom návrhu novely zákona č. 461/2003 Z. z. o sociálnom poistení (tlač 131), ako aj vládne návrhy zákonov pod tlačami 124, 126, 128, 130 a 132. Preto v mene štyroch poslaneckých klubov, za OĽANO, SME RODINA, SaS a ZA ĽUDÍ, podávam návrh na zaradenie týchto nových bodov do programu 8. schôdze. Navrhujem, aby sme týchto päť návrhov vlády prerokovali zajtra po vystúpení pani prezidentky a následne aby sme o nich hlasovali. Ak Národná rada rozhodne o skrátených legislatívnych konaniach, navrhujem, aby sme bezprostredne pristúpili k prvým čítaniam a následne po nich prerokovaní a následne po ich prerokovaní by sme hlasovali. V prípade, ak by zajtra rokovanie o návrhoch zákonov v prvom čítaní neskončilo do 16.00 hod, podávam procedurálny návrh, aby sme zajtra rokovali aj po 16.00 hod. až do skončenia hlasovania o návrhoch zákonov v prvom čítaní. Budúci týždeň v utorok 9. júna 2020 o 9.00 hod. by sme pristúpili k druhým čítaniam. Je všeobecný súhlas? (Súhlasná reakcia pléna.) Ďakujem pekne. Prosím, konštatujem, že sme zaradili tieto nové body do programu 8. schôdze a určili sme si termíny ich prerokovania. Teraz budeme hlasovať o bode 8 programu, je to prvé čítanie návrhu poslanca Lukáča na vydanie zákona, ktorým sa dopĺňa zákon č. 261/2017 Z. z. o štátnej Jozefa Milana..., Jozefa Miloslava Hurbana a štátnej cene Alexandra Dubčeka (tlač 107). Prosím spravodajcu z výboru pre kultúru a médiá pána poslanca Miroslava Kollára, aby hlasovanie uviedol. (Hlasovanie o návrhu poslanca Národnej rady Slovenskej republiky Jozefa Lukáča na vydanie zákona, ktorým sa dopĺňa zákon č. 261/2017 Z. z. o štátnej cene Jozefa Miloslava Hurbana a štátnej cene Alexandra Dubčeka , tlač 107.)
Lipšic, Daniel, minister vnútra SR (2010-12-14):
Ďakujem. Vážený pán predsedajúci, milé pani poslankyne, páni poslanci, ide o stručnú novelu zákona o vojnových hroboch, ktorej účelom je zabezpečiť zvýšenie transparentnosti pri poskytovaní finančných prostriedkov zo štátneho rozpočtu na vojnové hroby. Tiež sa ustanovujú podrobnejšie podmienky poskytovania finančného príspevku zo štátneho rozpočtu, kde sa umožňuje, aby boli poskytované nielen obciam a mestám, ale aj občianskym združeniam, ktoré vyvíjajú činnosť na úseku vojnových hrobov. Takisto navrhovaná úprava vytvára predpoklady na urýchlené odstránenie následkov na vojnovom hrobe spôsobených mimoriadnou udalosťou alebo protiprávnym konaním a obsahuje niektoré ďalšie právne inštitúty na jej zdokonalenie. Vážené pani poslankyne, páni poslanci, dovoľujem si vás požiadať o podporu vládneho návrhu novely zákona do druhého čítania.
Grendel, Gábor, podpredseda NR SR (2022-10-05):
S reakciou na faktické poznámky pán poslanec Kyselica ešte.
Ďuriš Nicholsonová, Lucia, podpredsedníčka NR SR (2019-03-28):
Pán poslanec Pčolinský.
Tabák, Romana, poslankyňa NR SR (2021-10-22):
Ďakujem za slovo. Pán minister, ďakujem za vašu trpezlivosť. Ďakujem, že ste to takto dopodrobna vysvetlil. Za mňa poviem, že vždy, keď napíšem pánovi ministrovi Korčokovi, oslovím ho správnym menom, tak mi odpovie. A ja som s jeho prácou spokojná.